***Race Across the World*** 係英國一個真人騷比賽電視節目，唔同嘅二人組別要喺唔搭飛機嘅情況下穿越多國，鬥快去到目的地。

節目喺英國廣播公司第二台播出，到而家為止播過兩輯，第一輯喺2019年3至4月播，第二輯喺2020年3至5月播。英國廣播公司已經預告會有第三輯，由加拿大西部去東部。另外英國廣播公司喺2019年10月3號宣佈會喺英國廣播公司第一台播出Race Across the World嘅名人特別版，但隨後武漢肺炎國際疫情令製作延誤。

賽制
--

節目會追蹤五個二人組合爭取第一個去到最終目的地。參賽者唔可以飛，但會獲發一程直航機嘅錢，作為旅途中嘅海陸路交通同埋食宿費，參賽者亦可以中途做散工賺旅費。比賽期間參賽者唔可以帶流動裝置同埋信用咭，但會獲發一份世界地圖、全球定位裝置（去睇參賽者嘅進度、保障佢哋安全同埋畀佢哋揾中途站位置）同埋有揾工情報嘅旅遊指南。

喺每一集，每隊會獲告知下個中途站嘅所在地，喺其中一個中途站包尾嗰隊會出局。參賽者可以喺中途站抖36個鐘再出發。第一隊去到最終目的地嘅參賽者會攞到二萬英鎊獎金。

第一輯
---

第一輯起點同終點舊皇家海軍學院（倫敦）濱海灣金沙酒店（星加坡）
第一輯Race Across the World喺2019年3月3號至4月7號首播，總共有6集。五組參賽者由倫敦格林尼治嘅舊皇家海軍學院去到星加坡嘅濱海灣金沙酒店。每隊參賽者獲發1,329英鎊，全長12,000哩嘅旅程用咗50日時間完成。

香港電台嘅港台電視31、31A喺2020年4月6號至5月11號逢禮拜一晚21:30-22:30播呢一輯，節目名為《**鬥快去星洲**》。

### 路線

第一輯嘅中途站包括：

| 賽程 | 由 | 去 |
| --- | --- | --- |
| 1 | 英國倫敦舊皇家海軍學院 | 希臘德爾菲Amalia Hotel |
| 2 | 希臘德爾菲Amalia Hotel | 阿塞拜疆巴庫The Flame Towers |
| 3 | 阿塞拜疆巴庫The Flame Towers | 烏茲別克塔什干Hotel Uzbekistan |
| 4 | 烏茲別克塔什干Hotel Uzbekistan | 中國廣西黃姚古鎮龍麟台全景酒店 |
| 5 | 中國廣西黃姚龍麟台全景酒店 | 柬埔寨高龍島 |
| 6 | 柬埔寨高龍島 | 星加坡濱海灣濱海灣金沙酒店 |

### 賽果

　 – 退出
　 – 出局
　 – 贏出

| 組別 | 名次（分站） |
| --- | --- |
| 1 | 2 | 3 | 4 | 5 | 6 |
| Elaine & Tony | 第五 | 第一 | 第二 | 第四 | 第一 | 第一 |
| Darron & Alex | 第二 | 第四 | 第一 | 第一 | 第一 | 第二 |
| Natalie & Shameema | 第三 | 第二 | 第四 | 第三 | 第三 | 第三 |
| Josh & Felix | 第一 | 第三 | 第三 | 第二 | 第三 | 第四 |
| Sue & Clare | 第四 | 第五 |  |
| Jinda & Bindu | 退出 |  |

**^**  Jinda & Bindu去到德國亞琛因為Jinda阿媽病咗而退出，由Elaine & Tony補上。
**^**  Josh & Felix去到濱海灣金沙酒店但唔夠錢買飛入觀景台（終點位置），Natalie & Shameema畀咗旅程淨返嘅錢佢哋去買飛。

第二輯
---

第二輯起點同終點Castillo de Chapultepec（墨西哥城）阿根廷烏斯懷亞
第二輯Race Across the World喺2020年3月8號至5月3號首播，總共有9集。五組參賽者由墨西哥城嘅Castillo de Chapultepec去到世界最南面城市、阿根廷嘅烏斯懷亞。每隊參賽者獲發1,453英鎊，全長25,000公里嘅旅程用咗兩個月時間完成

拍攝期間，遇正厄瓜多爾國內情況不穩，佢東面嘅亞馬遜森林又因為安全理由唔可以穿過，主辦單位破例畀參賽隊伍由哥倫比亞搭飛機去秘魯繼續行程。

頭嗰八集係賽事過程。最後一集，五隊參賽者走返埋一齊，分享喺旅程中所得到嘅經驗。

香港電台嘅港台電視31、31A喺2020年10月5號至11月30號逢禮拜一晚21:30-22:30播呢一輯，節目名為《**一齊闖天下：鬥快去南美**》。

### 路線

第二輯嘅中途站包括：

| 賽程 | 由 | 去 |
| --- | --- | --- |
| 1 | 墨西哥墨西哥城Castillo de Chapultepec | 洪都拉斯Copán RuinasClarion Hotel |
| 2 | 洪都拉斯Copán RuinasClarion Hotel | 巴拿馬巴拿馬城巴拿馬JW萬豪酒店 |
| 3 | 巴拿馬巴拿馬城巴拿馬JW萬豪酒店 | 哥倫比亞Tatacoa DesertBethel Bio Luxury Hotel |
| 4 | 哥倫比亞Tatacoa DesertBethel Bio Luxury Hotel | 秘魯PunoGHL Hotel Lago Titicaca |
| 5 | 秘魯PunoGHL Hotel Lago Titicaca | 阿根廷CafayateGrace Cafayate |
| 6 | 阿根廷CafayateGrace Cafayate | 巴西格蘭德島Pousada Portal do Sol |
| 7 | 巴西格蘭德島Pousada Portal do Sol | 阿根廷MendozaPark Hyatt |
| 8 | 阿根廷MendozaPark Hyatt | 阿根廷烏斯懷亞Summit of Cerro Alarkén |
|

**^**  第三個中途站原訂係厄瓜多爾基多，但因為入唔到厄瓜多爾，而改去哥倫比亞Villavieja。而第四個賽程嘅起點就改咗去秘魯哈恩。

### 賽果

　 – 退出
　 – 贏出

| 組別 | 名次（分站） |
| --- | --- |
| 1 | 2 | 3 | 4 | 5 | 6 | 7 | 8 |
| Emon & Jamiul | 第五 | 第四 | 第一 | 第三 | 第一 | 第一 | 第二 | 第一 |
| Jen & Rob | 第三 | 第五 | 第二 | 第二 | 第二 | 第二 | 第一 | 第二 |
| Dom & Lizzie | 第二 | 第一 | 第四 | 第四 | 第四 | 第三 | 第三 | 第三 |
| Jo & Sam | 第一 | 第二 | 第三 | 第一 | 第三 | 第四 | 第四 |  |
| Shuntelle & Michael | 第四 | 第三 |  |
|

**^**  Shuntelle & Michael喺洪都拉斯唔見咗1,155英鎊，去到中途站之後決定退出。
**^**  Jo & Sam因為用嗮旅費而退出。

電視節目變遷
------

|  香港 港台電視31、31A 禮拜一 21:30－22:30 時段 |
| --- |
| 上個節目 | 鬥快去星洲（2020年4月6號－5月11號） | 下個節目 |
| 極地生存之道重播（2020年3月9號－3月30號） | 走肉家庭？（2020年5月18號－） |

參考
--

1. ↑  "Race Across the World returning for season 3 after COVID hiatus". *Radio Times* (英文). 喺2022-10-02搵到.
2. ↑  "BBC - BBC One takes celebrities on a Race Across The World - Media Centre". *www.bbc.co.uk*. 喺3 October 2019搵到.
3. ↑  Miller, Adam (12 March 2020). "Coronavirus: Celebrity Race Across The World shelved over outbreak of Covid-19". *Metro*.
4. ↑  "Race Across The World, BBC2". *Broadcast*. 1 March 2019.
5. ↑  Turner, Lauren (6 April 2019). "Race Across the World: How the BBC series was made". *BBC News*.
6. ↑  "BBC Two - Race across the World, Series 1, Episode 1". *BBC*.
7. ↑  "BBC Two - Race across the World, Series 1, Episode 2". *BBC*.
8. ↑  "BBC Two - Race across the World, Series 1, Episode 3". *BBC*.
9. ↑  "BBC Two - Race across the World, Series 1, Episode 4". *BBC*.
10. ↑  "BBC Two - Race across the World, Series 1, Episode 5". *BBC*.
11. ↑  "BBC Two - Race across the World, Series 1, Episode 6". *BBC*.
12. ↑  Henry, Grace (5 March 2020). "When is Race Across The World series 2 on? Everything you need to know". *Radio Times*.

出面網頁
----

* Race Across the World
* 《Race Across the World》喺互聯網電影資料庫嘅資料（英文）
* 港台電視31 - 鬥快去星洲